Egyes bankoknál akár 10.000.000 forint személyi kölcsön is felvehető. Ugyanakkor hogy ki mennyi személyi kölcsönt kaphat maximálisan, azt egy jogszabály, a Jövedelemarányos Törlesztési Mutató (JTM) is meghatározza. Ez a jogszabály arról rendelkezik, hogy a jövedelmed mekkora részét fordíthatod legfeljebb hiteltörlesztésre havi szinten. Ebbe nemcsak a felvenni kívánt hitel, hanem a már meglévő hiteleid törlesztői is beleszámítanak. A bankok a JTM korlátnál óvatosabbak is lehetnek, és szigorúbban is meghúzhatják a hiteltörlesztésre fordítható jövedelemrész határát. Az így kapott havi törlesztőrészlet nagysága határozza meg, hogy mennyi hitelt kaphatsz, amely a futamidő meghosszabbításával némiképp megnövelhető.